pythainlp/thai-wiki-dataset-v3 huggingface dataset:
กีฬามหาวิทยาลัยแห่งประเทศไทย ครั้งที่ 2

กีฬามหาวิทยาลัยแห่งประเทศไทย ครั้งที่ 2 จัดการแข่งขันวันที่ 9 - 17 ธันวาคม พ.ศ. 2518 โดยมีจุฬาลงกรณ์มหาวิทยาลัย เป็นเจ้าภาพจัดการแข่งขัน จัดการแข่งขัน 15 ชนิดกีฬา มีมหาวิทยาลัยเข้าร่วมแข่งขัน 12 มหาวิทยาลัย และปีแรกที่มหาวิทยาลัยรามคำแหงได้เริ่มเข้าร่วมการแข่งขัน
การแข่งขันครั้งนี้มีการจัดตั้งคณะกรรมการบริหารกีฬามหาวิทยาลัยแห่งประเทศไทย โดยมีศาสตราจารย์ปัจจัย บุนนาค เป็นประธาน ผู้ช่วยศาสตราจารย์ จรินทร์ ธานีรัตน์ เป็นเลขาธิการ และผู้แทนจากสถาบันสมาชิกเป็นกรรมการ นอกจากนี้ ยังจัดตั้งคณะกรรมการร่างข้อบังคับคณะกรรมการกีฬามหาวิทยาลัยแห่งประเทศไทย พ.ศ. 2517 ขึ้น
ปัญหาที่พบในการจัดการแข่งขัน คือ เรื่องงบประมาณในการจัดการแข่งขัน ซึ่งคณะกรรมการบริหารกีฬามหาวิทยาลัยแห่งประเทศไทยและศาสตราจารย์อรุณ สรเทศน์ อธิการบดีจุฬาลงกรณ์มหาวิทยาลัย เจ้าภาพในการจัดการแข่งขันได้เข้าพบจอมพลถนอม กิตติขจร นายกรัฐมนตรี เพื่อของบประมาณสนับสนุน นายกรัฐมนตรีได้อนุมัติเงินจากรายได้ของกองสลากกินแบ่งรัฐบาลจำนวน 40,000 บาท เพื่อให้การสนับสนุนการแข่งขันกีฬามหาวิทยาลัย พร้อมทั้งแนะนำให้คณะกรรมการบริหารกีฬามหาวิทยาลัยแห่งประเทศไทยขึ้นตรงกับองค์การส่งเสริมกีฬาแห่งประเทศไทย (การกีฬาแห่งประเทศไทยในปัจจุบัน) เพื่อจะได้จัดสรรงบประมาณสมทบการจัดการแข่งขันให้เป็นประจำทุกปี
พ.ศ. 2517 องค์การส่งเสริมกีฬามหาวิทยาลัยได้จัดตั้ง คณะกรรมการกีฬามหาวิทยาลัยแห่งประเทศไทย พ.ศ. 2517 และใช้ชื่อย่อว่า ก.ก.ม.ท. (THE UNIVERSITY SPORTS BOARD OF THAILAND หรือ U.S.B.T.) โดยให้อยู่ภายใต้การส่งเสริมของรัฐบาลและขึ้นตรงต่อองค์การส่งเสริมกีฬาแห่งประเทศไทย
== สรุปเหรียญการแข่งขัน ==
สรุปเหรียญการแข่งขัน 3 สถาบันแรก คือ
{| 
|-
| 1 || align = left| มหาวิทยาลัยเกษตรศาสตร์ || 54 || 31 || 30 || 115
|-
| 2 || align = left| จุฬาลงกรณ์มหาวิทยาลัย || 28 || 40 || 27 || 95
|-
| 3 || align = left| วิทยาลัยวิชาการศึกษา || 8 || 11 || 22 || 41
|-
|}
== อ้างอิง ==
ความเป็นมาของการแข่งขันกีฬามหาวิทยาลัยแห่งประเทศไทย 
กีฬามหาวิทยาลัยแห่งประเทศไทย
จุฬาลงกรณ์มหาวิทยาลัย
การแข่งขันกีฬาในกรุงเทพมหานคร
ทหารเกณฑ์กิ้บก๊าบ

ทหารเกณฑ์กิ้บก๊าบ เป็นภาพยนตร์ไทย ที่ออกฉายเมื่อปี 2533 กำกับโดยประยูร วงษ์ชื่น นำแสดงโดยบิลลี่ โอแกน และสิเรียม ภักดีดำรงฤทธิ์
== อ้างอิง ==
ภาพยนตร์ไทย
ภาพยนตร์ที่ออกฉายในปี พ.ศ. 2533
ภาพยนตร์ที่กำกับโดย ประยูร วงษ์ชื่น
ชาญชัย กายสิทธิ์

ชาญชัย กายสิทธิ์ (ชื่อเล่น : โก้) เป็นอดีตผู้ประกาศข่าวและผู้ดำเนินรายการชาวไทย
== การศึกษา ==
ชาญชัย กายสิทธิ์ เกิดเมื่อวันที่ 4 สิงหาคม พ.ศ. 2517 ที่ตำบลบางพระ อำเภอเมืองตราด จังหวัดตราด จบการศึกษาชั้นมัธยมศึกษาที่โรงเรียนสุรศักดิ์มนตรี สำเร็จการศึกษาระดับปริญญาตรี จากคณะนิติศาสตร์ จุฬาลงกรณ์มหาวิทยาลัย (รุ่น 35) ในปี พ.ศ. 2551 ชาญชัย ได้เข้าศึกษาระดับปริญญาโท นิเทศศาสตร์จากมหาวิทยาลัยรังสิต ด้วยทุนของมหาวิทยาลัย
== การทำงาน ==
ผู้ประกาศข่าว
* ช่อง 3 เอชดี (พ.ศ. 2540 - 30 เมษายน พ.ศ. 2557)
* พีพีทีวี (พ.ค.2557 - กรกฎาคม พ.ศ. 2562)
* อมรินทร์ทีวี (สิงหาคม พ.ศ. 2562 - 2563)
* เจเคเอ็น 18 (8 มีนาคม พ.ศ. 2564 - 15 กันยายน พ.ศ. 2566)
===อดีต===
ผู้ประกาศข่าวช่อง 3 เอชดี
ผู้ประกาศข่าวในพระราชสำนัก
ผู้ดำเนินรายการข่าววันใหม่ คู่กับ ปิยณี เทียมอัมพร
ผู้ดำเนินรายการข่าววันใหม่ ช่วง ตระเวนข่าว
ผู้ประกาศข่าวรายการเข้มข่าวค่ำ คู่กับ ปรินดา คุ้มธรรมพินิจ ช่องพีพีทีวี
ผู้ประกาศข่าวรายการโชว์ข่าวเช้านี้ คู่กับ ปราย ธนาอัมพุช,ตรีชฎา โชคธนาเสริมสกุล,พิชาพัฒน์ รัตนกุล เสรีเริงฤทธิ์ ช่องพีพีทีวี
ผู้ประกาศข่าวรายการข่าวเย็นอมรินทร์ คู่กับ ธนญญ์นภสสร์ น้อยเวียง,กิตติกรณ์ ศิลปดนตรี ช่อง อมรินทร์ทีวี
ผู้ประกาศข่าวบันเทิงรายการ APOP TODAY คู่กับ มาศปรียา สุวรรณธารารัตน์ และ ณัชพล รัตนมงคล ช่อง อมรินทร์ทีวี
รายการ OHLALA PRIME SHOW โดย เชฟบุญธรรม ภาคโพธิ์ คู่กับ กชามาศ วงศาวัฒนากุล ช่อง ททบ.5 เอชดี
รายการ เกาะติดข่าวค่ำ คู่กับ ณัฏฐ์ บุณยสิริยานนท์ ช่องเจเคเอ็น 18
ผู้ประกาศข่าวรายการ ตีข่าวเล่าใหญ่ ร่วมกับ สุชาทิพ จิรายุนนท์,พิชชาพัทธ อาจพงษา,ณัฏฐ์ บุณยสิริยานนท์,รัชชพล เหล่าวานิช,กนกนวล จรัสกุณโฮง ทางช่องเจเคเอ็น 18
รายการ ข่าวร้อนรายวัน ร่วมกับ สุชาทิพ จิรายุนนท์ ทางช่องเจเคเอ็น 18 ทุกวันจันทร์ - วันศุกร์ เวลา 13:00 - 13:50 น.
รายการ ข่าวเช้า JKN18 ร่วมกับ กนกนวล จรัสกุณโฮง ทางช่องเจเคเอ็น 18 วันจันทร์ - วันศุกร์ เวลา 06:30 - 07:45 น.
รายการ ตีข่าวเล่าใหญ่ ร่วมกับ นภัส ธีรดิษฐากุล ทางช่องเจเคเอ็น 18 วันอาทิตย์ เวลา 16:50 - 18:15 น.
รายการ เต็มข่าวเต็มคำ ทุกวันจันทร์ - วันศุกร์ เวลา 00:00 - 00:25 น.
== อ้างอิง ==
บุคคลที่ยังมีชีวิตอยู่
บุคคลจากจังหวัดตราด
พิธีกรชาวไทย
นักจัดรายการวิทยุ
ผู้ประกาศข่าวช่อง 3
ผู้ประกาศข่าวพีพีทีวี
ผู้ประกาศข่าวอมรินทร์ทีวี
ผู้ประกาศข่าวช่องนิวทีวี-เจเคเอ็น 18
บุคคลจากโรงเรียนสุรศักดิ์มนตรี
นิสิตเก่าคณะนิติศาสตร์ จุฬาลงกรณ์มหาวิทยาลัย
บุคคลจากวิทยาลัยนิเทศศาสตร์ มหาวิทยาลัยรังสิต
จุลศิลป์

จุลศิลป์ (Miniature art) คือประเภทของศิลปะที่เน้นขนาดว่าเป็นขนาดเล็กที่รวมทั้งจิตรกรรม, งานพิมพ์, ประติมากรรม และ อื่นๆ  สมาคมจุลศิลป์เช่นสหพันธจุลศิลป์โลก (World Federation of Miniaturists - WFM) ต่างก็ให้คำนิยามต่างกันไปแต่หลายองค์การกำหนดว่างานศิลปะที่ถือว่าเป็นจุลศิลป์ไม่ควรจะใหญ่กว่า 100 ตารางเซนติเมตร เสน่ห์ส่วนหนึ่งของจุลศิลป์คือขนาดที่สามารถถือไว้ในอุ้งมือได้
จุลศิลป์เป็นงานศิลปะที่ทำกันมากว่า 1000 ปี และเป็นงานสำหรับการสะสม (Collector items) ทั้งทำเนียบขาว และ พิพิธภัณฑ์สมิธโซเนียนศิลปะอเมริกัน ต่างก็มีงานสะสมจุลศิลป์ และพิพิธภัณฑ์เฉพาะทางก็มีเช่นพิพิธภัณฑ์จุลศิลป์แห่งสหรัฐอเมริกาในเท็กซัส
==อ่านเพิ่ม==
== ดูเพิ่ม  ==
จุลจิตรกรรมสำหรับหนังสือวิจิตร
จุลจิตรกรรมภาพเหมือน
หนังสือวิจิตร
== แหล่งข้อมูลอื่น ==
Hilliard Society Website: paintings, shows, artists, materials
Artists and Ancestors - A Miniature Portrait Collection
Informational site: miniature art exhibitions, artists, and research 
Yahoo Miniature Art Forum and Association of Miniature Artists Group 
Forum for Miniature Artists - Wet Canvas 
จุลจิตรกรรม
จิตรกรรมแบ่งตามประเภท
ศิลปะตะวันตก
จุลจิตรกรรม

__NOTOC__
จุลจิตรกรรม อาจจะหมายถึง
จุลจิตรกรรมภาพเหมือน (Portrait miniatures)
จุลจิตรกรรมหนังสือวิจิตร (Miniature illuminated manuscripts)
จุลรูป (Miniature figure)
จุลศิลป์ (Miniature art)
จิตรกรรมตู้ (Cabinet painting) - จิตรกรรมขนาดเล็กที่มักจะไม่กว้างและยาวเกินกว่าสองฟุตแต่มักจะเล็กกว่านั้น
* 
مینیاتور (ابهام‌زدایی)
ทางหลวงแผ่นดินหมายเลข 348

ทางหลวงแผ่นดินหมายเลข 348 สายอรัญประเทศ - นางรอง หรือ ถนนธนะวิถี เป็นเส้นทางที่เชื่อมต่อระหว่างภาคตะวันออกกับภาคอีสานตอนใต้ เป็นถนนขนาด 2 ช่องจราจรและ 4 ช่องจราจรในช่วงอำเภออรัญประเทศถึงอำเภอโคกสูง และอำเภอปะคำถึงอำเภอนางรอง มีจุดเริ่มต้นแยกจากทางหลวงแผ่นดินหมายเลข 33 (ถนนสุวรรณศร) บริเวณตัวอำเภออรัญประเทศ จังหวัดสระแก้ว ผ่านอำเภอโคกสูง อำเภอตาพระยา ขึ้นเขาช่องตะโก เข้าสู่เขตจังหวัดบุรีรัมย์ที่อำเภอโนนดินแดง สิ้นสุดที่ทางหลวงแผ่นดินหมายเลข 24 (ถนนเดชอุดม) ที่อำเภอนางรอง จังหวัดบุรีรัมย์ ระยะทางประมาณ 141 กิโลเมตร อยู่ในความดูแลของแขวงทางหลวงสระแก้ว (วัฒนานคร) และแขวงทางหลวงบุรีรัมย์ สำนักงานทางหลวงที่ 10 นครราชสีมา
== รายชื่อทางแยก ==
== แหล่งข้อมูลอื่น ==
ระบบสารสนเทศโครงข่ายทางหลวง  กรมทางหลวง กระทรวงคมนาคม
348
3-348
348
348
รูปปั้นขนาดจิ๋ว

รูปปั้นขนาดจิ๋ว (Figurine) หรือรูปปั้นขนาดเล็ก (Statuette) หมายถึง รูปขนาดเล็กของมนุษย์, เทพเจ้า หรือ สัตว์ เป็นได้ทั้งสัจศิลป์ หรือ รูปเคารพ (icon) ขึ้นอยู่กับความชำนาญ/ความสามารถ หรือความตั้งใจของผู้สร้าง ในสมัยแรกทำจากหินหรือดินเหนียว แต่เมื่อมาถึงสมัยต่อมาก็อาจจะเป็นเซอรามิค, โลหะ, แก้ว, ไม้ หรือ พลาสติกก็ได้
รูปปั้นขนาดเล็กที่มีส่วนที่เคลื่อนไหวได้เช่นแขน หรือ ขามักจะเรียกว่าตุ๊กตา, หุ่นจัดท่า หรือ action figure; หรือ หุ่นยนต์ หรือ หุ่นกล (Automaton) ถ้าเคลื่อนไหวเองได้
จุลประติมากรรม หรือ จุลรูป บางครั้งก็ใช้ใน เกมกระดาน เช่น หมากรุกเป็นต้น
== อ้างอิง ==
== แหล่งข้อมูลอื่น ==
รูปปั้น
ประติมากรรม
ลัทธิผสานจุดสี

ลัทธิผสานจุดสี (pointillism) คือเทคนิคการเขียนจิตรกรรมที่ใช้จุดสีเล็ก ๆ ต่าง ๆ สีที่ผสานกันขึ้นมาเป็นภาพด้วยตา นอกจากการใช้การ "ผสานจุดสี" แล้วก็ยังมีงานกราฟิกที่เป็นภาพที่เกิดจากจุดที่แตกต่างกันอย่างสิ้นเชิง ที่มาของลัทธิผสานจุดสีมาจากศิลปะรูปลักษณ์ (figurative art) ของการสร้างงานจิตรกรรมที่ไม่ใช่การสร้างศิลปะนามธรรม (abstract art) ของศิลปะการแสดงออก
== การเขียน ==
เทคนิคที่ใช้ขึ้นอยู่กับความสามารถในการรับรู้ (perceptive ability) ของตาและความคิด (mind) ของผู้ชมในการผสานจุดสีให้เป็นกลุ่มสี ซึ่งเกี่ยวข้องอย่างใกล้ชิดกับศิลปะวิภาคนิยม ซึ่งเป็นเทคนิคการเขียนอีกแนวหนึ่ง ลัทธิผสานจุดสีเป็นเทคนิคที่มีผู้ใช้อย่างจริงจังอยู่ไม่กี่คน แต่ที่เห็นได้ชัดคือในงานเขียนของฌอร์ฌ-ปีแยร์ เซอรา, ปอล ซีญัก และอองรี-เอ็ดมงด์ โครส คำว่า "pointillism" คิดขึ้นโดยนักวิพากษ์ศิลป์ราวปลายคริสต์ทศวรรษ 1880 เพื่อเยาะเย้ยงานเขียนของศิลปินกลุ่มนี้ แต่ในปัจจุบันเป็นการใช้ที่ต่างทัศนะจากเดิมโดยปราศจากการเย้ยหยัน
การสร้างงานผสานจุดสีตรงกันข้ามกับวิธีการเขียนภาพที่ใช้กันทั่วไปที่จะผสมรงค์วัตถุที่ต้องการจะใช้บนจานผสมสี โดยใช้สีที่ผสมสำเร็จที่ขายกันในตลาด การผสานจุดสีคล้ายกับกระบวนการพิมพ์สี่สี (CMYK) ที่ใช้ในการพิมพ์สีของแท่นพิมพ์ขนาดใหญ่ที่ใช้สี cyan (น้ำเงิน), magenta (แดง), yellow (เหลือง) และ key (ดำ) โทรทัศน์หรือจอคอมพิวเตอร์ก็ใช้เทคนิคการผสานจุดสีในการสร้างภาพแต่ใช้สีแดง, เขียว และน้ำเงิน (RGB) แทนที่
ถ้าแสงแดง, เขียว และ น้ำเงินผสมเข้าด้วยกัน ผลที่ออกมาก็จะใกล้เคียงกับแสงขาว สีสว่างที่เกิดจากการผสานจุดสีอาจจะเกิดจากการเลี่ยงการหักการผสม และ หรือ ผลที่ใกล้เคียงกับการได้มาจากการผสมสีประกอบโดยการใช้รงควัตถุ แต่เทคนิคการผสานจุดสีทำให้สูญเสียคุณลักษณะของฝีแปรงบนพื้นผิวภาพ (texture) ที่เกิดจากการใช้เทคนิคการเขียนภาพ
นอกจากจะใช้กับจิตรกรรมแล้วลัทธิผสานจุดสีก็ยังหมายถึงลักษณะงานคีตกรรมลักษณะหนึ่งของคริสต์ศตวรรษ 20 ที่ใช้โดยคีตกวีเช่นคีตกวีออสเตรียอันทอน เวแบร์น (ค.ศ. 1883 - ค.ศ. 1945)
== ศิลปินคนสำคัญ ==
ชัค โคลส
อองรี-เอ็ดมงด์ โครส
จอห์น รอย
ฌอร์ฌ-ปีแยร์ เซอรา
ปอล ซีญัก
Maximilien Luce
ฟินเซนต์ ฟัน โคค
== อ้างอิง ==
== ดูเพิ่ม ==
ลัทธิประทับใจใหม่
ศิลปะวิภาคนิยม
== แหล่งข้อมูลอื่น ==
ศิลปะลัทธิประทับใจ
จิตรกรรม
ปรัชญาศิลปะ
แบรด เบิร์นส์

แบรด เบิร์นส์ (ブラッド・バーンズ; Brad Burns) เป็นตัวละครจากเกมเวอร์ฌัวไฟท์เตอร์ ผลิตโดยบริษัทเซก้าของญี่ปุ่น ซึ่งเป็นนักมวยไทยชาวอิตาลี ปรากฏตัวครั้งแรกในเกมเวอร์ฌัวไฟท์เตอร์ 4: อีโวลูชั่น และมีบทบาทในเวอร์ฌัวไฟท์เตอร์ 5 ด้วยเช่นกัน
== ประวัติตามท้องเรื่อง ==
ในโลกของการต่อสู้ ได้มีรูปแบบการต่อสู้แบบใหม่ขึ้นมา และได้ปรากฏผู้มาใหม่ในการแข่งขันนามว่าแบรด เบิร์น ซึ่งเขาได้รับชัยชนะอย่างต่อเนื่อง ด้วยบุคลิคภาพที่ดูดี ส่งผลให้เป็นที่ชื่นชอบของสาวๆมากมาย ซึ่งเขามักท่องเที่ยวไปกับสาวเหล่านั้นหลังจากเสร็จสิ้นการแข่งอยู่เป็นประจำ จนถึงปัจจุบัน เขาก็ยังคงครองสเน่ห์ในสังเวียน แม้ว่าเขาจะมีลักษณะตรงข้ามกับสังคมที่ตนเองอาศัยอยู่ แต่เขาก็ยังคงออกพเนจรเพื่อค้นหาคู่ต่อสู้ผู้มีฝีมือที่เฉียบคมตลอดมา
เวอร์ฌัวไฟท์เตอร์ 5
แบรด เบิร์นส์ ประสบความสำเร็จในโลกของนักสู้
== ข้อมูลจำเพาะ ==
ชื่อ : แบรด เบิร์นส์ (Brad Burns)
สัญชาติ : 
เกิดวันที่ : 
ส่วนสูง : 178 ซม.
น้ำหนัก : 68 กก.
กรุ๊ปเลือด : B
สิ่งที่ชอบ : การต่อสู้ที่ร้อนแรง, สาวสวย รวมไปจนถึงอาโออิ อุเมโนะโคอุจิ ซึ่งเป็นตัวละครที่อยู่ในเกมเดียวกัน
สิ่งที่เกลียด : ไม่ทราบแน่ชัด
== อ้างอิง ==
นิตยสารเกมแม็คออนไลน์ (สนพ.อนิเมทกรุ๊ป)
นิตยสารเมก้า (สนพ.วิบูลย์กิจ)
บริษัทเซก้า ผู้ผลิตเกม เวอร์ฌัวไฟท์เตอร์ 5 
== ดูเพิ่ม ==
อากิระ ยูกิ
== แหล่งข้อมูลอื่น ==
ข้อมูลที่เกี่ยวข้องกับ "แบรด เบิร์นส์" 
ข้อมูลที่เกี่ยวข้องกับ "แบรด เบิร์นส์"  (Virtuapedia)
VFDC, online forum for VF players
"The History of Virtua Fighter" 
ตัวละครเกม
ตัวละครที่เป็นนักมวยไทย
ตัวละครชาวอิตาลีในวิดีโอเกม
ตัวละครชายในวิดีโอเกม
อินเทอร์นอล

อินเทอร์นอล เป็นชื่อของอดีตค่ายเพลงค่ายหนึ่งในประเทศไทย ก่อตั้งเมื่อปี พ.ศ. 2533 โดย ดนุพล แก้วกาญจน์ ซึ่งก่อตั้งบริษัทขึ้นหลังจากการหมดสัญญากับ นิธิทัศน์ โปรโมชั่น โดยศิลปินในสังกัดมี ดนุพล แก้วกาญจน์, เฮนรี่ ปรีชาพานิช, อรวรรณ เย็นพูนสุข, ศิริพร อยู่ยอด, นนทิยา จิวบางป่า เป็นต้น แต่เนื่องจากบริษัทอินเทอร์นอลเป็นบริษัทขนาดเล็กจึงมีงบโปรโมตค่อนข้างน้อยทำให้บริษัทขาดทุนและปิดตัวลงไปในที่สุด และห้องบันทึกเสียงอินเทอร์นอลก็ได้ปิดตัวลงในระยะถัดมา
== ศิลปินในสังกัด ==
ดนุพล แก้วกาญจน์
ศิริพร ประดับพลอย (เต่าไฟฟ้า)
เฮนรี่ ปรีชาพานิช (ศิลปินเบอร์แรก)
ศิริพร อยู่ยอด (ตั๊ก ลีลา)
อรวรรณ เย็นพูนสุข (ปุ้ม สาว สาว สาว)
นนทิยา จิวบางป่า
นันทวัน อนุดิษฐ (หนิง)
ซิสเตอร์ (นุ้ย สิรินทร์พร รามสูต และ แหม่ม นัฏธร จันทรโสภาคย์)
ค่ายเพลงไทย
ห้องบันทึกเสียงในประเทศไทย
บริษัทที่ก่อตั้งในปี พ.ศ. 2533
คย็องจู

คย็องจู (경주) เป็นเมืองใหญ่ที่มีความสำคัญในประเทศเกาหลีใต้ มีประชากรประมาณ 269,343 คนและมีความสำคัญในประวัติศาสตร์เกาหลีอย่างมาก เนื่องจากเคยเป็นเมืองหลวงของอาณาจักรซิลลาและอาณาจักรรวมซิลลา
== อ้างอิง ==
นครในจังหวัดคย็องซังเหนือ
สุนทรียนิยม

ลัทธิสุนทรียนิยม (Aestheticism) คือขบวนการทางปรัชญาของยุโรปของคริสต์ศตวรรษที่ 19 ที่เน้นคุณค่าทางความงามที่เหนือกว่าหัวใจของความมีจริยธรรมหรือสังคมที่เกี่ยวข้องกับวรรณกรรม, วิจิตรศิลป์, the ศิลปะตกแต่ง และการออกแบบภายใน โดยทั่วไปแล้วลัทธิสุนทรียนิยมเป็นความคิที่ใกล้เคียงกับแนวโน้มของปรัชญาลัทธิสัญลักษณ์นิยม หรือ ขบวนการเริงรมณ์ (Decadent movement) ของฝรั่งเศส หรือ ลัทธิเริงรมณ์ (Decadentismo) ในอิตาลี และอาจจะถือว่าเป็นสาขาเดียวกับขบวนการเดียวกันในอังกฤษ ขบวนความคิดนี้เป็นการกระบวนการคิดที่เป็นปฏิกิริยาต่อคุณค่าทางปรัชญาของสมัยวิคตอเรียที่มีรากฐานมาจากสมัยโรแมนติคสมัยหลัง ซึ่งก็เท่ากับว่าเป็นแนวคิดที่เป็นที่มาของลัทธิสมัยใหม่นิยม ลัทธิสุนทรียนิยมเริ่มขึ้นในตอนปลายของสมัยวิคตอเรียตั้งแต่ราว ค.ศ. 1868 ถึงปี  ค.ศ. 1901 และโดยทั่วไปแล้วก็ถือว่ามาสิ้นสุดลงเมื่อมีการพิจารณาคดีของออสคาร์ ไวล์ดในปี  ค.ศ. 1895
== อ้างอิง ==
== ดูเพิ่ม  ==
ศิลปะตะวันตก
ศิลปะสมัยใหม่
== แหล่งข้อมูลอื่น  ==
Aesthetes & Decadents on Victorian Web
Annandale National Historic Site 
Books, Research & Information
Cliff's Notes: Oscar Wilde's Aesthetics 
จิตรกรรม
วรรณกรรม
ปรัชญาศิลปะ
ศิลปะสมัยใหม่
ซามูไรพ่อลูกอ่อน

ซามูไรพ่อลูกอ่อน (子連れ狼, Kozure Ōkami; Lone Wolf and Cub หรือ Baby Cub)  เป็นการ์ตูนญี่ปุ่นที่แต่งโดยคะซุโอะ โคะอิเคะ และโกะเซะคิ โคะจิมะ  เป็นเรื่องราวในยุคเอะโดะเกี่ยวกับ "โองะมิ อิตโตะ"  ซามูไรเพชฌฆาตประจำตัวโชกุน ที่กลายเป็นซามูไรพเนจรไปพร้อมกับ "ไดโกโร" ลูกชายวัยแบเบาะ
ซามูไรพ่อลูกอ่อนตีพิมพ์เป็นตอน ๆ ในนิตยสารมังงะรายสัปดาห์สำหรับผู้ใหญ่ ระหว่าง พ.ศ. 2513 ถึง พ.ศ. 2519 ตีพิมพ์รวมเล่มจำนวน 28 เล่ม และได้รับการนำมาสร้างเป็นภาพยนตร์โดยโตโฮ จำนวน 6 ภาค ฉายตั้งแต่ พ.ศ. 2515 ถึง พ.ศ. 2517 นำแสดงโดย โทมิซาบุโร วากายามา รับบทเป็นอิตโต กำกับโดยเค็นจิ มิซูมิ (ภาค 1-3 และ 5), บูอิจิ ซะอิโตะ (ภาค 4) และโยชิยูกิ คุโรดะ (ภาค 6)  นอกจากนี้ ยังนำมาสร้างภาพยนตร์ฉบับล้อเลียน ในปี พ.ศ. 2522 นำแสดงโดยฮิเดกิ ทาคาฮาชิ (โดยโทมิซาบุโร วากายามา ที่เดิมเป็นพระเอก กลับมารับบทเป็นตัวร้าย เร็ทสึโด)   และในปี พ.ศ. 2535 นำแสดงโดยทามุระ มาซาคาสุ 
ซามูไรพ่อลูกอ่อนได้รับการนำมาสร้างเป็นภาพยนตร์โทรทัศน์อีกหลายครั้ง ครั้งแรกจำนวน 3 ฤดูกาลระหว่าง พ.ศ. 2516 ถึง พ.ศ. 2518 รวมทั้งสิ้น 78 ตอน ตอนละ 45 นาที นำแสดงโดยคินโนซูเกะ โยโรซูยา  ครั้งที่สองช่วงกลางทศวรรษ 1980 นำแสดงโดยคินโนซูเกะ โยโรซูยา  และครั้งที่สามระหว่าง พ.ศ. 2545 ถึง พ.ศ. 2547 นำแสดงโดยคินยะ คิตะโอะจิ
ภาพยนตร์ซีรีส์ฉบับที่นำแสดงโดยคินโนซูเกะ โยโรซูยา เคยมาฉายในประเทศไทยทางช่อง 7 ไอบีซี และไอทีวี
== เรื่องย่อ ==
"โองะมิ อิตโตะ"  ซามูไรที่ได้รับมอบหมายให้เป็นเพชฌฆาต มีศักดิ์และอำนาจทำการแทนตัวโชกุนตระกูลโทะกุงะวะ  โองะมิ อิตโตะได้รับมอบหมายให้กวาดล้างสามตระกูลที่เป็นปฏิปักษ์ต่อโชกุน ทำให้ถูกอาฆาตพยาบาท โดยเฉพาะจาก "ยาเงียว เร็ทสึโด" แห่งตระกูลยาเงียว
โองะมิ อิตโตะถูกหักหลัง ถูกปลดจากตำแหน่งและตั้งข้อหากบฏ ภรรยาและลูกน้องถูกฆ่าตาย มีเพียงลูกชายวัยขวบเศษ "โองะมิ ไดโกโร" ที่รอดชีวิต  โองะมิ อิตโตะกลายเป็นซามูไรรับจ้าง ออกร่อนเร่เดินทางไปพร้อมกับลูกน้อยที่นั่งในรถเข็น โดยถูกตามล่าจากศัตรู ตลอดการเดินทาง
== ภาพยนตร์ ==
== ละครโทรทัศน์ ==
== อ้างอิง ==
== แหล่งข้อมูลอื่น ==
ซามูไรพ่อลูกอ่อน ที่ ทีวีอาซาฮี 
Dark Horse Comics: Lone Wolf and Cub manga
ไตเติลภาพยนตร์ซีรีส์ ซามูไรพ่อลูกอ่อน ฉบับสถานีโทรทัศน์นิปปอน (2516-2519)
มังงะ
ภาพยนตร์ญี่ปุ่น
การ์ตูนญี่ปุ่นแนวมหากาพย์
ทีกษาภูมิ

ทีกษาภูมิเป็นสถานที่จาริกแสวงบุญที่สำคัญแห่งหนึ่งในพระพุทธศาสนาตั้งอยู่ที่ นาคปุระ รัฐมหาราษฏระ ประเทศอินเดีย
== ความหมาย ==
ทีกษา มีความหมายว่าการยอมรับในศาสนา  ส่วนคำว่าภูมิแปลว่าแผ่นดิน ดังนั้นทีกษาภูมิจึงมีความหมายว่าดินแดนของผู้ที่ยอมรับพระพุทธศาสนา
==ศาสนสถานที่สำคัญ==
===วิหารและต้นพระศรีมหาโพธิ์===
ด้านหน้าทางขวาของเจดีย์เป็นที่ตั้งของวิหารเป็นที่ประดิษฐานพระพุทธรูปสัมฤทธิ์ และเป็นที่พักของพระภิกษุ นอกจากนี้ยังมีต้นพระศรีมหาโพธิ์ ซึ่งท่านAnand Kausalyayanนำหน่อมาจากเมืองAnuradhapura ประเทศศรีลังกา 
==อ้างอิง==
Special issue of Lokrajya, the publication of Govt. of Maharashtra on silver jubilee of 1956 ceremony.
Deeksha, Special issue of Daily Sakaal in October 2005
สิ่งก่อสร้างในรัฐมหาราษฏระ
วัดในประเทศอินเดีย
สถานที่แสวงบุญของชาวพุทธในดินแดนพุทธภูมิ
นิติสัมพันธ์

นิติสัมพันธ์ (legal relation) คือ สัญญาหรือข้อตกลงต่าง ๆ ที่มีผลในทางกฎหมาย เช่น ความเกี่ยวพันระหว่างทนายความกับลูกความ หรือระหว่างคู่สัญญา เป็นต้น
== อ้างอิง ==
ราชบัณฑิตยสถาน. (2551, 7 กุมภาพันธ์). พจนานุกรม ฉบับราชบัณฑิตยสถาน พ.ศ. 2542. [ออนไลน์]. เข้าถึงได้จาก: . (เข้าถึงเมื่อ: 12 กันยายน 2552).
"Legal relation". (2008). The Free Dictionary. [Online]. Available: . (Accessed: 12 September 2009).
คำศัพท์กฎหมาย
วังฟาร์เนเซ (โรม)

วังฟาร์เนเซ หรือ พาลัซโซฟาร์เนเซ (Palazzo Farnese) เป็นวังที่ตั้งอยู่ในกรุงโรมในประเทศอิตาลีที่สร้างในยุคฟื้นฟูศิลปวิทยา ในปัจจุบันเป็นที่ตั้งของสถานทูตฝรั่งเศสประจำประเทศอิตาลี
สถาปนิกอังกฤษบานิสเตอร์ เฟล็ทเชอร์กล่าวว่า “ฟาร์เนเซเป็นวังอิตาลีที่มีลักษณะสง่างามที่สุดของคริสต์ศตวรรษที่ 16” ที่ออกแบบโดยอันโตนิโอ ดา ซานกาลโลผู้เยาว์ (ค.ศ. 1484-ค.ศ. 1546) ผู้เป็นผู้ช่วยคนหนึ่งของโดนาโต ดันเจโล บรามันเตในการออกแบบมหาวิหารเซนต์ปีเตอร์ การก่อสร้างวังฟาร์เนเซเริ่มขึ้นในปี ค.ศ. 1515 หลังจากการเตรียมตัวอยู่สองปี เป็นงานที่จ้างโดยอเลสซานโดร ฟาร์เนเซผู้ได้รับแต่งตั้งให้เป็นคาร์ดินัลในปี ค.ศ. 1493 เมื่อมีอายุได้ 25 ปี ผู้ใช้ชีวิตราวกับเจ้า การก่อสร้างต้องมาหยุดชะงักลงระหว่างการตีกรุงโรมในปี ค.ศ. 1527
เมื่อคาร์ดินัลอเลสซานโดร ฟาร์เนเซได้รับเลือกให้เป็นสมเด็จพระสันตะปาปาปอลที่ 3 ในปี ค.ศ. 1534 ขนาดของวังก็ได้รับการขยายให้ใหญ่โตขึ้นเป็นอันมาก พระองค์ทรงจ้างไมเคิล แอนเจโลให้ออกแบบชั้นที่สามใหม่โดยมีการตกแต่งด้วยบัวที่ลึกและออกแบบลานใหม่ไปด้วยในขณะเดียวกัน การก่อสร้างหลังปี ค.ศ. 1534 ไม่แต่จะสะท้อนถึงการเปลี่ยนแปลงทางฐานะของอเลสซานโดรเท่านั้นแต่เป็นการใช้สถาปัตยกรรมในการแสดงถึงอำนาจของตระกูลฟาร์เนเซไปด้วยในขณะเดียวกัน เช่นเดียวกับคฤหาสน์ฟาร์เนเซที่คาปราโรลา วังขนาดยักษ์และด้านหน้าเป็นสิ่งก่อสร้างที่เด่นอยู่หน้าจตุรัสฟาร์เนเซ
== อ้างอิง ==
== ดูเพิ่ม ==
สถาปัตยกรรมเรอเนซองส์
== แหล่งข้อมูลอื่น ==
Romeartlover site with 1765 print by Giuseppi Vasi
Romeartlover entry for Farnese
Satellite photo- The Palazzo Farnese is the massive, almost square, court-yarded structure in the center of the photo, to the North of the Tiber. The smaller bracket-shaped building southwest (lower) across the Tiber is the Villa Farnesina.
Farnese Palace 
สิ่งก่อสร้างแบบเรอแนซ็องส์
คฤหาสน์ในประเทศอิตาลี
สิ่งก่อสร้างในคริสต์ทศวรรษ 1510
สิ่งก่อสร้างในคริสต์ศตวรรษที่ 16
ฟาร์เนเซ
คาออส;เฮด

เคออส;เฮด  เป็นวิดีโอเกมแนววิชวลโนเวลและต่อมาได้รับการดัดแปลงเป็นการ์ตูนญี่ปุ่น
== เนื้อเรื่องย่อ ==
นิชิโจ ทาคุมิเด็กหนุ่มโอตาคุที่วันๆคลุกอยู่กับฟิกเกอร์สาวสวยและเกมส์ไปวันๆ กระทั่งเกิดเหตุประหลาดขึ้นเมื่อชิบุย่าที่เข้าอาศัยอยู่นั่นเกิดคดีประหลาดขึ้นต่อเนื่องหลายคดี จนถูกเรีกว่าnew generation ซึ่งสื่อต่างๆก็โหมกระหน่ำข่าวเป็นการใหญ่ วันหนึ่งมีลิงก์ของ โชกุนเพื่อนคุยทางโลกไซเบอร์ของเขาส่งรูปเหตุฆาตกรรมที่กำลังจะเกิดขึ้น เป็นรูปชายถูกหมุดขนาดใหญ่ตอกไปทั่วร่าง ตั้งแต่นั้นเป็นต้นมาชีวิตของเขาก็ต้องไปพัวพันกับเรื่องเหนือธรรมชาติที่ยากจะคาด เดาเช่น ดีซอร์ด และพลังที่จะเปลี่ยนแปลงภาพลวงตาให้กลายเป็นความจริง
== ตัวละคร ==
=== ตัวละครหลัก ===
นิชิโจ ทาคุมิ Takumi Nishijō 
ซาคิฮาตะ ริมิ Rimi Sakihata 
นิชิโจ นานามิ Nanami Nishijō 
คิชิโมโตะ อายาเสะ Ayase Kishimoto  
คุซูโนกิ ยูอะ Yua Kusunoki  
อาโอย เซนะ Aoi Sena  
โอริฮาระ โคซึอิ หรือ โคซึปิ๊ Orihara Kozue  
=== ตัวละครอื่นๆ ===
โชกุน
เซล่า
มิซูมิ ไดสุเกะ
ยาสุจิ บัน
ซุวะ มาโมรุ
มาโมเซะ คะสุโกะ
ทาคาชิ ฟุมิโอะ
ฮาสุกิ ชิโนะ
ฮาตาโนะ
นาโรเซะ เจนิชิ
คาราโมชิ ยูได
วิดีโอเกมที่ออกวางจำหน่ายในปี พ.ศ. 2551
เกมสำหรับวินโดวส์
วิดีโอเกมที่มีฉากในโตเกียว
หนี้ประธาน

หนี้ประธาน (principal obligation) เป็นศัพท์กฎหมาย หมายความถึง หนี้ที่มีหนี้อีกรายพ่วงติดอยู่ด้วยในลักษณะที่หนี้รายแรกเป็นที่มาของหนี้รายหลัง โดยหนี้รายหลังนี้เรียก "หนี้อุปกรณ์" (accessory obligation)
เช่น ในสัญญาซื้อขาย ผู้ซื้อมีหนี้ต้องชำระราคาทรัพย์สินที่ซื้อ และผู้ขายมีหนี้ต้องส่งมอบทรัพย์สินนั้นให้แก่ผู้ซื้อ แต่ผู้ขายเห็นว่าผู้ซื้ออาจไม่ชำระหนี้ได้ จึงเรียกให้ผู้ซื้อส่งมอบรถจักรยานยนต์ไว้คันหนึ่งเพื่อเป็นประกันว่าผู้ซื้อจะชำระราคาทรัพย์สินที่ซื้อจนเรียบร้อย จึงมารับเอาจักรยานยนต์คืนไปได้ เป็นการที่ผู้ขายเรียกให้ผู้ซื้อนำรถจักรยานยนต์มาจำนำไว้ ดังนี้ หนี้ตามสัญญาซื้อขายเรียก "หนี้ประธาน" และหนี้ตามสัญญาจำนำ เรียก "หนี้อุปกรณ์"
ว่ากันตามภาษาทั่วไปแล้ว คำว่า "ประธาน" หมายความว่า หลัก และ "อุปกรณ์" หมายความว่า รอง
== อ้างอิง ==
ราชบัณฑิตยสถาน.
* (2551, 7 กุมภาพันธ์). พจนานุกรม ฉบับราชบัณฑิตยสถาน พ.ศ. 2542. [ออนไลน์]. เข้าถึงได้จาก: . (เข้าถึงเมื่อ: 12 กันยายน 2552).
* (ม.ป.ป.). ศัพท์บัญญัติราชบัณฑิตยสถาน. [ออนไลน์]. เข้าถึงได้จาก: . (เข้าถึงเมื่อ: 12 กันยายน 2552).
----
คำศัพท์กฎหมาย
หนี้อุปกรณ์

หนี้อุปกรณ์ (accessory obligation) เป็นศัพท์กฎหมาย หมายความถึง หนี้ที่พ่วงติดอยู่กับหนี้อีกรายหนึ่งในลักษณะที่หนี้รายแรกมีบ่อเกิดมาจากหนี้รายหลัง โดยหนี้รายหลังนี้เรียก "หนี้ประธาน" (principal obligation)
เช่น ในสัญญาซื้อขาย ผู้ซื้อมีหนี้ต้องชำระราคาทรัพย์สินที่ซื้อ และผู้ขายมีหนี้ต้องส่งมอบทรัพย์สินนั้นให้แก่ผู้ซื้อ แต่ผู้ขายเห็นว่าผู้ซื้ออาจไม่ชำระหนี้ได้ จึงเรียกให้ผู้ซื้อส่งมอบรถจักรยานยนต์ไว้คันหนึ่งเพื่อเป็นประกันว่าผู้ซื้อจะชำระราคาทรัพย์สินที่ซื้อจนเรียบร้อย จึงมารับเอาจักรยานยนต์คืนไปได้ เป็นการที่ผู้ขายเรียกให้ผู้ซื้อนำรถจักรยานยนต์มาจำนำไว้ ดังนี้ หนี้ตามสัญญาซื้อขายเรียก "หนี้ประธาน" และหนี้ตามสัญญาจำนำ เรียก "หนี้อุปกรณ์"
ว่ากันตามภาษาทั่วไปแล้ว คำว่า "ประธาน" หมายความว่า หลัก และ "อุปกรณ์" หมายความว่า รอง
== อ้างอิง ==
ราชบัณฑิตยสถาน.
* (2551, 7 กุมภาพันธ์). พจนานุกรม ฉบับราชบัณฑิตยสถาน พ.ศ. 2542. [ออนไลน์]. เข้าถึงได้จาก: . (เข้าถึงเมื่อ: 12 กันยายน 2552).
* (ม.ป.ป.). ศัพท์บัญญัติราชบัณฑิตยสถาน. [ออนไลน์]. เข้าถึงได้จาก: . (เข้าถึงเมื่อ: 12 กันยายน 2552).
----
คำศัพท์กฎหมาย
บันทึกการแสดงสด คอนเสิร์ต เดอะ แบทเทิล ออฟ ดรีมส์

คอนเสิร์ต เดอะ แบทเทิล ออฟ ดรีมส์ (The Battle of Dreams) คอนเสิร์ตรวมตัวของนักล่าฝันจาก รายการ ทรู อะคาเดมี่ แฟนเทเชีย ซีซั่นที่ 1 และ ทรู อะคาเดมี่ แฟนเทเชีย ซีซั่นที่ 2  ทั้งหมด 23 คน อย่างเป็นทางการเป็นครั้งแรก  จัดขึ้นเมื่อวันที่ 6 - 7 เมษายน พ.ศ. 2549 ณ อิมแพ็ค อารีน่า เมืองทองธานี จำนวน 2 รอบ หลังจากการทำงานร่วมกันใน
คอนเสิร์ตครั้งนี้ทำให้เกิดโปรเจกต์อัลบั้มพิเศษ "ดรีมทีม" และ อีกหลากหลายอัลบั้มรวมของสังกัด ทรูแฟนเทเชีย นับว่าคอนเสิร์ตนี้เป็นการต้อนรับการกลับมาของศิลปิน ทรู อะคาเดมี่ แฟนเทเชีย ซีซั่นที่ 1 เข้าสู่ต้นสังกัดเดิมในเครือ ทรู คอร์ปอเรชั่น หลังจากมอบหมายให้ จีเอ็มเอ็ม แกรมมี่ ดูแลงานร่วม 2 ปี
== รายชื่อศิลปิน ==
ทรู อะคาเดมี่ แฟนเทเชีย ซีซั่นที่ 1
วิทย์ - พชรพล จั่นเที่ยง
จีน - ธัญนันท์ มหาพิรุณ
อ๊อฟ - ปองศักดิ์ รัตนพงษ์
ซีแนม - ซีแนม สุนทร
น้ำตาล - ชนัตตาฎา ปฐมนุพงศ์
เค - ณัฏฐพล ภมรพล
จุ้มจิ้ม - กิตติลักษณ์ จุลลัษเฐียร
ปอ - ปานเวทย์ ไสยคล้าย
แนน - ณัชธน์กมล ก่อสุวรรณ
นุ่น - ชเนษฏ์ผกา ก่อสุวรรณ
แหม่ม - วัชรินทร์ จินะมุสิ
ทรู อะคาเดมี่ แฟนเทเชีย ซีซั่นที่ 2
อ๊อฟ - ศุภณัฐ เฉลิมชัยเจริญกิจ
พัดชา - พัดชา เอนกอายุวัฒน์
บอย - พิษณุ นิ่มสกุล
พาส - พาสนา ทองบุญเรือง
เปรี้ยว - อนุสรา วันทองทักษ์
โจ - ภานุพล เอกเพชร
ลูกตาล - รุจนา อุทัยวรรณ์
กุ๊กไก่ - อลิสสา ซิม
ว่าน - ธนกฤต พานิชวิทย์
มาย - จิตตินันท์ หงษ์ทอง
มิว - นวปฎล มิ่งทุม
โอ๋ - กิตติยา พันธ์ประพันธ์
== รายชื่อเพลง ==
แผ่นที่ 1
แผ่นที่ 2
แผ่นที่ 3
== อ้างอิง ==
ข้อมูลจากปก วีซีดีบันทึกการแสดงสด คอนเสิร์ต The Battle of Dreams
อัลบั้มเพลงของค่ายทรูแฟนเทเชีย
ลีโต

เทพีลีโต Λητώ; Lētṓ เป็นธิดาแห่งเทพไททัน เซอัส (Coeus) และฟีบี (Phoebe) ในเทพปกรณัมกรีก 
เทพซูสได้นางเป็นชายาอีกองค์ เมื่อเทพีเฮรารู้เข้าจึงกริ้วมาก จึงไล่ลีโตไปจากโอลิมปัส และยังสาปแช่งว่า ใครก็ตามที่ให้ที่พักแก่นาง ขอให้ประสบความอดอยาก จนถึงแก่ความตาย แล้วยังให้งูยักษ์ไพธอน ไล่ทำร้ายนางอีกด้วย แต่เนื่องด้วยว่า เทพีลีโตเป็นเทพี จึงไม่ตาย แต่ถึงกระนั้นก็ได้รับบาดเจ็บ เทพซุสที่เฝ้ามองอยู่เกิดความสงสารมาก จึงให้เทพโพไซดอน เทพเจ้าแห่งท้องทะเล ช่วยเหลือ
โพไซดอนพานางไปยังเกาะดีลอส ซึ่งเกิดจากอิทธิฤทธิ์ของโพไซดอน นางประทับอยู่ที่เกาะนี้จนให้กำเนิดบุตรฝาแฝด  คือ เทพอพอลโล เทพแห่งดวงอาทิตย์ และเทพีฝาแฝดผู้พี่ เทพีอาร์เทมิส เทพีแห่งดวงจันทร์ ซึ่งต่อมาเทพอพอลโล ได้กำจัดงูไพธอนจนถึงแก่ความตาย จนมีชื่อเสียงขจรขจายไปทั่ว
==อ้างอิง==
ลีโต
สารป้องกันแรงดันออสโมติก

สารป้องกันแรงดันออสโมติก (osmoprotectant) เป็นสารที่มีโมเลกุลขนาดเล็กทำหน้าที่ในการรักษาสมดุลของน้ำ และแรงดันออสโมติกภายในเซลล์กับสิ่งแวดล้อม ทำให้สิ่งมีชีวิตสามารถปรับตัวเข้ากับสิ่งแวดล้อมได้ กลไกในการสะสมสารป้องกันแรงดันออสโมติกมี 2 แบบคือ การสังเคราะห์ขึ้นด้วยเซลล์สิ่งมีชีวิตเอง(osmoprotectant synthesis) และการนำสารป้องกันแรงดันออสโมติกจากสิ่งแวดล้อมเข้าสู่เซลล์สิ่งมีชีวิต(osmoprotectant uptake)
สารป้องกันแรงดันออสโมติกมีหลายประเภท ได้แก่ไขมัน น้ำตาล อนุพันธ์ของน้ำตาล (กรดอะมิโนและอนุพันธ์ของกรดอะมิโน ตัวอย่างสารป้องกันแรงดันออสโมติกได้แก่ กลีเซอรอล (glycerol) ซูโครส (sucrose) เทรฮาโลส โพรลีน (proline) และบีเทนหรือไกลซีนบีเทน (glycine-betaine)
== อ้างอิง ==
สุรศักดิ์ ละลอกน้ำ ชรินดา สุขแสนชนานันท์ สมเกียรติ พรพิสุทธิมาศ สุภาภรณ์ ศิริโสภณา สายสุณีย์ ลิ้มชูวงศ์ . 2551. การลดความเครียดจากเกลือในรากหอมใหญ่ด้วยกลีเซอรอล บีเทน และโพรลีน. Proceedings นเรศวรวิจัย ครั้งที่ 4
เซลล์
ชีววิทยาของเซลล์